Správa o výsledkoch a podmienkach

výchovno- vzdelávacej činnosti

Materskej školy Ovčiarsko

2019/2020

Správa

o výsledkoch a podmienkach výchovno- vzdelávacej činnosti

Materskej školy Ovčiarsko za školský rok 2019/2020

*Predkladá:*

**Bc. Zuzana Adamčíková**

**Riaditeľka MŠ**

 Prerokované v Pedagogickej rade MŠ

 Dňa.....................................................

 Vyjadrenie rady školy:

 Rada školy odporúča zriaďovateľovi:

 Obec Ovčiarsko

 ***Schváliť***

**Správu o výsledkoch a podmienkach**

 **výchovno-vzdelávacej činnosti**

 **MŠ Ovčiarsko za šk. rok 2019/2020**

 **.................................................................**

Michal Galček

 predseda Rady školy pri MŠ Ovčiarsko

 ***Stanovisko zriaďovateľa:***

Obec Ovčiarsko

 ***Schvaľuje***

Správu o výsledkoch a podmienkach

 výchovno-vzdelávacej činnosti

 MŠ Ovčiarsko za šk. rok 2019/2020

 .................................................................

 za zriaďovateľa

starosta obce pán Ervín Schmieger

**Východiská a predpoklady**

Správa je vypracovaná v zmysle:

1. Vyhlášky MŠ SR č. 9/2006 Z. z. o štruktúre a obsahu správ výchovno-vzdelávacej činnosti, jej výsledkoch a podmienkach škôl a školských zariadení.
2. Koncepcie rozvoja materskej školy na roky 2019- 2022
3. Metodického usmernenia MŠ SR č.10/2006
4. Informácie o činnosti rady školy a pedagogickej rady školy a združenia rodičov pri materskej škole v Ovčiarsku.
5. Vyhodnotenia plánu práce MŠ Ovčiarsko na šk. rok 2019/2020

**Základné identifikačné údaje o škola**

|  |  |
| --- | --- |
| ***Názov školy*** | **Materská škola Ovčiarsko, č. 31** |
| ***Adresa školy*** | **Materská škola Ovčiarsko, č. 31, 010 04** |
| ***Telefón*** | **041/56 62 544** |
| ***Internetová adresa školy*** | **http://www.obecovciarsko.sk/section/default/2227** |
| ***Elektronická adresa školy*** | chrobaciky@gmail.com |
| ***Zriaďovateľ*** | **Obec Ovčiarsko** |
| ***Telefón zriaďovateľa*** | **041/56 62 513** |
| ***Elektronická adresa zriaďovateľa*** | obecovciarsko@gmail.com |

**Údaje o počte zamestnancov a plnení kvalifikačného predpokladu zamestnancov školy**

Pedagogický zamestnanci spĺňajú kvalifikačné predpoklady: úplné stredoškolské odborné vzdelanie a vysokoškolské vzdelanie 1. a 2. stupňa, riaditeľka l. atestácia.

Počet zamestnancov školy: 3

Počet pedagogických zamestnancov: 2

Počet nepedagogických zamestnancov: 1

**Mená zamestnancov školy:**

Bc. Zuzana Adamčíková................................riaditeľka školy

Mgr. Zuzana Gancárová.................................triedna učiteľka

Jarmila Klimová.............................................prevádzková zamestnankyňa

**Údaje o ďalšom vzdelávaní zamestnancov školy:**

Vo vzdelávaní sme sa v tomto roku zamerali na individuálne vzdelávanie , prípravu na vypracovanie nového ŠkVP. Riaditeľka MŠ sa pripravuje na funkčné vzdelávanie, učiteľka vytvára portfólio potrebné k atestácii. Podrobné rozpracovanie vzdelávania pedagogických zamestnancov obsahuje Plán profesijného rozvoja podľa novej legislatívy.

**Údaje o počte detí v škole:**

|  |
| --- |
| **Počet detí** |
| ***1 heterogénna trieda 3-6 ročných*** | **18** |
| ***Počet 3-4 ročných detí*** | **2** |
| ***Počet 4-5 ročných detí*** | **5** |
| ***Počet 5-6 ročných detí*** | **11** |
| ***Počet detí odchádzajúcich do ZŠ*** | **7** |
| ***Počet detí s odloženou PŠD*** | **1** |
| ***Forma vzdelávania*** | **Celodenná**  |
| ***Priemerná dochádzka*** | **79%** |

**Dochádzka detí do materskej školy**

Dochádzka detí do zariadenia bola pomerne pravidelná, v mesiacoch október, december a január nám stúpla chorobnosť, dbali sme na doliečenie detí a zabráneniu prenosu infekcií a chorôb.

Napriek hygienickým opatreniam bolo riziko prenosu chorôb zvýšené.

Výchovno-vzdelávacia činnosť v materskej škole prebiehala iba do 13.3.2020, kedy vláda Slovenskej Republiky vyhlásila mimoriadnu situáciu kvôli ochoreniu Covid 19 a prerušila výučbu na všetkých školách. Tá bola znovu obnovená až 1.6.2020.

**Údaje o priestorových a materiálno-technických podmienkach školy**

**Budova**

Materská škola v Ovčiarsku, je jedinou výchovno-vzdelávacou inštitúciou v obci. Sídli v samostatnej budove v centre obce, jej kapacita je jednotriedna. Budova MŠ má viac ako sto rokov. Pôvodne bola základnou školou, neskôr slúžila ako materská škola. V roku 1985 bola vyradená zo siete škôl. V roku 1992 bola činnosť MŠ obnovená, budova prešla viacerými stavebnými úpravami, je zateplená s novou fasádou.

**Priestory**

 Materská škola má jednu priestrannú triedu-herňu, ktorá je dostatočne veľká, svetlá, plne zariadená novým nábytkom, ktorý spĺňa všetky bezpečnostné a hygienické požiadavky. Počas celého školského roka sme sa venovali skrášľovaniu a úpravám priestorov MŠ, priebežne dopĺňame aj didaktické vybavenie. Tieto priestory nám umožňovali realizovať s deťmi skupinové, a frontálne činnosti i telovýchovné aktivity, keďže škola nemá telocvičňu.

Areál materskej školy je priestranný, ponúka možnosť realizovať sa v športových, pohybových i poznávacích aktivitách. Počas leta 2019 bol pôvodne betónový povrch zrekonštruovaný a nahradila ho asfaltová plocha, čím sa krásne oddelila trávnatá časť dvora. Doplnené bolo aj vybavenie hracích prvkov- pribudla drevená veža so šmykľavkou, hojdačkami a priestorom na sedenie.

**Didaktické pomôcky**

 Školská knižnica je dostatočne vybavená odbornou a detskou literatúrou**,** priebežne ju dopĺňame o nové tituly, ktoré sme využívali pri individuálnom vzdelávaní aj plánovaní výchovno-vzdelávacích činností. Dostatok detskej literatúry nám napomáhal rozvíjať predčitateľskú gramotnosť, rozvíjať informačné kompetencie u detí a napĺňať ciele súvisiace s rozvíjaním komunikačných kompetencií u detí.

Vybavenie učebnými pomôckami a hračkami je dostatočné, pravidelne sme ho dopĺňali. Na vynikajúcej úrovni je aj vybavenie didaktickou technikou- máme počítač, notebook, dve tlačiarne, fotoaparát, digitálne hračky, interaktívnu tabuľu a dostatočné internetové pripojenie, ktoré nám umožňuje využívať rôzne edukačné programy pre deti a rozvíjať tak IKT kompetencie.

**Prevádzka**

Od 07:00 hod. do 16:00 hod. Poskytujeme celodennú starostlivosť deťom od 3-6 rokov a deťom s odloženou povinnou školskou dochádzkou. Ponúkame aj možnosť poldenného pobytu.

**Účasť na projektoch**

 V uplynulom roku sa materská škola zapojila do projektu „Svet plastelíny“, v ktorom sme získali 9 kg plastelíny. Taktiež spolupracujeme s nadáciou Spoločne pre región, ktorá poskytuje možnosť získavania 2% z daní prostredníctvom prijímania peňazí na svoj účet a následne ich vypláca školám, rovnako i našej MŠ.

 **Údaje o poradných orgánoch riaditeľky**

1. **Pedagogická rada MŠ**
2. **Rodičovské združenie pri MŠ Ovčiarsko**
3. **Rada školy**

**Pedagogická rada**

Pedagogická rada zasadala podľa určeného plánu , ale realizovali sme aj priebežne porady z dôvodu vyhlásenia mimoriadnej situácie. Počas obdobia od marca do konca júna, sme dostávali množstvo pokynov a usmernení, ktoré sa často menili a dopĺňali, čím sme museli aj my prispôsobovať podmienky výchovy a vzdelávania. Počas bežného chodu MŠ sme v pedagogickej rade schvaľovali plán práce, riešili plánované koncepčné otázky výchovy a vzdelávania a prerokovávali zámer tvorby nového ŠkVP „ Usmievavý chrobáčik“.

**Rodičovské združenie**

Predsedom rodičovského združenia bola JUDr. Zuzana Blendovská. Združenia sa konali podľa plánu, zápisnice zapisovali rodičia a sú založené v agende školy.

**Rada školy**

Zasadnutia rady školy boli naplánované na september a marec, v septembri prebehlo však iba elektronickou formou, prerokoval sa nový Školský poriadok a jeho dodatky. V marci sme sa už nestretli kvôli obmedzeniam vyplývajúcim z opatrení počas mimoriadnej situácie.

*Zloženie rady školy*

|  |  |
| --- | --- |
| Predseda rady školy  | Michal Galček- delegovaný za Obec Ovčiarsko |
| Člen rady školy | Ľuboš Ballay- delegovaný za Obec Ovčiarsko |
| Člen rady školy | JUDr. Zuzana Blandovská- zvolená za rodičov |
| Člen rady školy | Mgr. Zuzana Gancárová- za pedagogických zamestnancov |
| Člen rady školy | Jarmila Klimová- za nepedagogických zamestnancov |

**Údaje o aktivitách podľa Plánu práce a prezentácii školy na verejnosti**

 Počas roka sme realizovali tradičné aj nové aktivity, viaceré v spolupráci s rodičmi. Informácie o akciách boli zverejnené na nástenke školy, webovej stránke školy, ako aj v miestnom rozhlase. Na podujatiach bola vysoká účasť rodičov i verejnosti, čomu sa tešíme a v práci nás to posúva a motivuje.

Svoju činnosť škola prezentovala na kultúrno-spoločenských akciách v obci, aj na akciách pre rodičov. Spolupráca so základnou školou Hôrky sa realizovala podľa plánu spolupráce.

Počas spoločných aktivít s rodičmi sme sa snažili ich vtiahnuť do diania v škole a do spolupráce v prospech detí. Organizovali sme zážitkové podujatia neformálneho charakteru s cieľom lepšie sa vzájomne poznávať a vytvárať možnosti na spoločné zážitky detí, rodičov a učiteliek. V uplynulom roku sme v rámci Dňa úcty k starším zorganizovali aj otvorenú hodinku pre starých rodičov v MŠ. Všetky aktivity sú zdokumentované a zaznamenané formou zápisníc, produktov alebo fotografií.

**Realizované aktivity**

|  |
| --- |
| *September* |
|  **18.9.2019**- návšteva bábkového divadla- Zvedavý sloník |
| *Október*  |
|  **7.10.2019**- tvorivé popoludnie s rodičmi na tému Jeseň |
|  **16.10.2019**- otvorená hodina pre starých rodičov |
|  **27.10.2019**- vystúpenie v KD pri príležitosti Dňa úcty k starším |
| November  |
|  **7.11.2019**- turistická vychádzka |
| December  |
|  **5.12.2019**- tvorivé zimno-vianočné popoludnie s rodičmi |
|  **8.12.2019-** mikulášska tržnica |
|  **19.12.2019 –** vianočná besiadka |
| *Január*  |
| **15.1.2020** – vystúpenie divadla Lienka v MŠ- Kocúr v čižmách |
| *február*   |
| **4.2.2020**- otvorená hodina v ZŠ |
|  **7.2.2020**- karneval s rodičmi |
| **17.2.2020**- fotenie v MŠ |
| *Marec*  |
|  **3.3. 2020**- vystúpenie divadla Na hojdačke v MŠ- O Tdpaslíkovi |
|  *Apríl, Máj-* ***výchovno-vzdelávacia činnosť prerušená- mimoriadna situácia kvôli Covid 19*** |
|  |
| *Jún*  |
| **26.6.2020** – rozlúčka s predškolákmi spojená s opekačkou s rodičmi na ŠD |

Napriek vyhlásenej mimoriadnej situácii od 13.3.2020 do 31.5.2020, keď bola dochádzka detí do MŠ prerušená sme pokračovali vo VVČ. Založením rodičovskej skupiny na sociálnej sieti sme zostali v kontakte s rodinami, zdieľali sme rôzne aktivity a činnosti, ktoré mohli rodičia spolu s deťmi vykonávať, preposielali sme pracovné listy a grafomotorické cvičenia. Spätnou väzbou nám boli fotografie detí a ich prác.

**Hodnotenie výchovy a vzdelávania za školský rok 2019/2020**

 Východiskom pre tvorbu Školského vzdelávacieho programu „ Usmievavý chrobáčik“ sú všeobecné ciele uvedené v ŠtVP pre predprimárne vzdelávanie v materských školách. Učebné osnovy sme rozpracovali do obsahových celkov, ktoré na seba plynule nadväzujú a dopĺňajú sa. Témy obsahových celkov sme rozpracovali do týždenných plánov, ktoré majú začlenené jednotlivé výkonové štandardy, pričom sme prihliadali na heterogénne zloženie detí v triede a ich individuálnu úroveň. Výchovno-vzdelávacie činnosti sme realizovali ako samostatné organizačné formy, no i v priebehu hier a hrových činností i v rámci pobytu vonku. Uplatňovali sme frontálne, skupinové a individuálne formy práce, začleňovali tradičné aj nové stratégie výchovno-vzdelávacích činností. Vo vzdelávacom procese sme často používali interaktívnu tabuľu a rôzne didaktické, vzdelávacie programy, čím sme rozvíjali u detí prácu s IKT.

**Výsledky vo výchove a vzdelávaní- SWOT analýza**

Spolupráca so základnou školou ZŠ s MŠ Hôrky sa realizovala podľa plánu spolupráce, schváleného na stretnutí riaditeliek zo spádových škôl na začiatku školského roka. Cieľom bolo uľahčiť deťom prechod z predprimárneho vzdelávania v materskej škole na primárne vzdelávanie v základnej škole. So základnou školou sme zrealizovali návštevu otvorenej hodiny aj návštevu Mikuláša. Rodičia predškolákov mali mimoriadne RZ. Tradičnú olympiádu spádových MŠ sme museli zrušiť kvôli mimoriadnej situácii.

**Príprava 5-6 ročných detí na vstup do ZŠ**

* Zaškolených bolo 8 detí, z toho u jedného rodičia požiadali o odklad
* Vo vzdelávacom procese sme rozvíjali prácu s IKT
* Pravidelne sme konzultovali otázky porúch reči, deti navštevovali logopedickú poradňu
* Individuálne sme konzultovali s rodičmi otázky školskej zrelosti i osvojovanie kľúčových kompetencií, ktoré dieťa v materskej škole získava ako elementárne základy v oblasti : - komunikačných kompetencií
* matematických kompetencií a kompetencií v oblasti vedy a techniky
* digitálnych kompetencií
* kompetencií učiť sa, riešiť problémy, tvorivo a kriticky myslieť
* sociálnych a personálnych kompetencií
* občianskych kompetencií
* pracovných kompetencií

**Cieľ určený v koncepčnom zámere rozvoja školy, jeho vyhodnotenie a plnenie**

 Našim cieľom bolo ,

* aby dieťa na konci predškolského obdobia disponovalo veku primeranou fyzickou, psychickou a sociálnou samostatnosťou a základmi, ktoré sú pre jeho ďalšie vzdelávanie a vlastný život dôležité.
* Vytvárať otvorené a partnerské spoločenstvo, založené na spolupráci a dôvere s deťmi a ich rodinami
* Ďalšie ciele sú podrobne rozpracované v školskom vzdelávacom programe MŠ

Počas roka sa nám podarilo vytvárať priaznivé podmienky aj pozitívnu sociálno-emocionálnu klímu. Dôkazom toho sú spokojné deti ale aj ich rodičia, pre ktorých sa materská škola stala obľúbeným miestom, kde deti trávia svoj čas, počas odlúčenia od rodiny. Zároveň sme vytvorili podnetné prostredie na rozvoj osobnosti, obsah vzdelávania sme diferencovali podľa vekových aj individuálnych požiadaviek detí.

Cieľ určený v koncepčnom zámere sa nám darí plniť na vysokej úrovni, vždy podľa schopností s rešpektovaním individuality osobnosti a vlastného tempa dieťaťa.

**Hodnotenie VVČ , v ktorých škola dosahuje dobré výsledky, aj v ktorých má nedostatky**

 ***Silné stránky:***

* Využívaním metódy ranného kruhu sa deti učili vzájomne sa počúvať, hodnotiť svoje správanie a rozvíjať vzájomné vzťahy
* Deti si osvojili pravidlá, ktoré sme si spoločne vytvorili
* Vďaka zážitkovému učeniu sme umožnili deťom učiť sa vlastnými prežitými skúsenosťami, mimoriadny úspech mali pokusy a experimenty
* Pomocou integrovaného vzdelávania deti získavali komplexné poznatky a skúsenosti
* Osnovy programu smerujú k rozvíjaniu všetkých kľúčových kompetencií
* Naučili sa vyjadrovať svoje predstavy slovom a pohybom, a to v hudobných aj výtvarných činnostiach
* Kooperácia starších detí s mladšími- ochota pomáhať mladším
* Ochotne sa zapájali do spevu i tanca
* Na vyhľadanie informácií využívajú bohatú knižnicu MŠ s množstvom encyklopédií
* Tvorivá klíma a kultúra školy, podnecujúci program a aktivity pre deti a ich rodičov

***Slabé stránky:***

* Narúšanie aktivít mladšími deťmi
* Zábrany detí pri vyjadrovaní pocitov
* Sťažené podmienky pri doprave na exkurzie a výlety
* Presadzovanie sa niektorých detí v hre nevhodným spôsobom
* Nízke kapacity MŠ
* *Obmedzenie VVČ v dôsledku opatrení kvôli mimoriadnej situácii*
* *Obmedzená prezentácia školy v dôsledku opatrení kvôli mimoriadnej situácii*

***Príležitosti:***

* Realizáciou projektov školy, organizovanými zbermi, predajnými trhmi a akciami získavať nové finančné prostriedky na rozvoj materskej školy
* vo výchovno-vzdelávacom procese rozširovať využívanie IKT
* internet využívať ako ďalší zdroj získavania nových vedomostí a poznania
* zabezpečovať informovanosť rodičov o škole sústavnou aktualizáciou webového sídla školy
* prezentácia činnosti materskej školy širšej verejnosti organizovaním výstav detských prác v areáli školy, vystúpeniami na verejných podujatiach
* zaviesť rozhlasové vystúpenia detí

***Riziká:***

* Zmeny legislatívy
* Narastajúca demografická krivka
* Neúspešnosť projektov

*Odporúčania:*

* Pokračovať v obnove priestorov
* Zvyšovať kvalifikáciu pedagógov aj formou workshopov
* Diferencovať úlohy pre deti nielen podľa veku, ale aj podľa osvojených vedomostí
* Riešiť nesprávnu výslovnosť detí, podporovať návštevu logopedickej poradne
* Prezentovať školu formou otvorených hodín a výstav

**Výsledky inšpekčnej činnosti**

V školskom roku 2019/2020 v MŠ nebola vykonaná inšpekčná kontrola.